Peste 80 de medici români din Franța le iau apărarea doctorițelor arestate de la Pantelimon: „Decesul pacientului era inevitabil”
Peste 80 de medici români de ATI care lucrează în Franța susțin, într-o scrisoare deschisă privind scandalul morților suspecte de la spitalul Sf. Pantelimon, că în România e necesară o legislație pentru îngrijirile din fază terminală. Aceștia atrag atenția că în situația pacientului de 54 de ani era „una fără ieșire”. „Deznodământul inevitabil este decesul, oricare ar fi doza de noradrenalină, mare sau mică, iar continuarea tratamentului  agresiv nu face decât să prelungească suferința bolnavului”, susțin medicii. Ei mai arată că în Franța reglementările protejează atât pacientul, cât și echipa medicală.